Асен Босев
Боян с барабан

chitanka.info

Маха ръцете си малък Боян,

сякаш че бие Боян барабан:

— Трам-тара-рам,

трам-тара-рам,

гладен съм, мамо,

сложи ми да ям!

Хапва момчето с доброто сърце,

после отново размаха ръце:

— Трам-тара-рам,

трам-тара-рам,

мамо, похапнах,

да стана голям.

Гледа — дружинка навън се събра.

Почна дружинката дружно игра.

— Трам-тара-рам.

трам-тара-рам,

мамо, пораснах,

пусни ме вън сам!

Впусна се пъргаво като врабче

нашето весело малко момче.

— Трам-тара-рам,

трам-тара-рам,

бие Боян

барабана и там!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.